شه‌فه‌ق نيوز/ په‌يمانگاى رۆبه‌رت كووخ ئه‌را نه‌خوه‌شيه‌يل جيوازبوى له‌ ئه‌ڵمانيا ئاشكارى تۆماركردن 1775 حاڵه‌ت تويشبوين و 110 حاڵه‌ت تازه‌ى مردن كرد وه‌ ڤايرۆس كۆرۆنا له‌ ماوه‌ى 24 سه‌عات گوزه‌يشت، وه‌يه‌يش ئاماره‌يل ره‌سيه‌ 141672 تويشبوين و 4404 حاڵه‌ت مردن.
ئى شماره‌يل تازه‌ ئوميدبه‌خشه‌ له‌وه‌گ په‌تاگه‌ روێ له‌ داوه‌زين كردگه‌ له‌ وڵاته‌گه‌، وه‌ل داوه‌زين وه‌رده‌وام له‌ شماره‌ى تويشهاتن رووژانه‌.
جى باسه‌، يه‌يش له‌وه‌ختيگه‌ ده‌سڵاته‌يل ئه‌و وڵاته‌ ئاشكراى تۆماركردن 3609 حاڵه‌ت كردن له‌ رووژ شه‌ممه‌و 2458 حاڵه‌تيش دويه‌كه‌ يه‌كشه‌ممه‌، يه‌يش داوه‌زين له‌ شماره‌ى مردن ده‌رخست له‌ رووژ جومعه‌وه‌ تائيسه‌.
